'મંજુબા ગયા પછી આ માણસ મનથી ભાંગી પડ્યો હતો.' લગીર વિચારીને હિંમતલાલે બંને મિત્રો સામે જોયું. 'આટલા પૈસા મારી પાસે હોય તો દુનિયાની પરવા કર્યા વગર હું મારી રીતે જીવું. છાપામાં જાહેરાત આપું અથવા હવે તો વડીલો માટેનાય સ્પેશિયલ મેરેજ બ્યુરો ખૂલી ગયા છે. દુનિયા જાય તેલ લેવા! પચાસ- પંચાવન વર્ષી જીવનસાથી શોધી કાઢવાની. માથું દુઃખે ત્યારે બામ તો ઘસી આપેને? આ ઉંમરે એકલા રહેવામાં તકલીફ થાય. છોકરાઓને આપણા માટે ટાઇમ ના હોય. વહુઓને બામ ઘસવાનું કહેવામાં મર્યાદા નડે. તો પછી કરવાનું શું? પોતાનું માણસ જોડે હોય તો કોઇ પ્રોબ્લેમ ના થાય.'